เซี่ยงไฮ้คอมโพสิตปิดลบ 0.36% หลัง PMI ภาคบริการจีนชะลอตัว
เซี่ยงไฮ้คอมโพสิตปิดลบ 0.36% หลัง PMI ภาคบริการจีนชะลอตัว
3 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดลบในวันนี้ โดยดัชนีเซี่ยงไฮ้คอมโพสิตปิดลบ 11.72 จุด หรือ -0.36% แตะที่ 3,218.31 จุด หลังจากมีรายงานว่า ดัชนีภาคบริการของจีนชะลอตัวลงในเดือนก.พ.
ดัชนีผู้จัดการฝ่ายจัดซื้อ (PMI) ภาคบริการของจีน ซึ่งมาร์กิตจัดทำร่วมกับไฉซิน อยู่ที่ระดับ 52.6 ในเดือนก.พ. ชะลอตัวลงจากระดับ 53.1 ในเดือนม.ค. ซึ่งเป็นระดับที่แข็งแกร่งที่สุดในรอบ 17 เดือน
ข้อมูลของมาร์กิตและไฉซินที่มีการเปิดเผยในวันนี้ สอดคล้องกับรายงานของสำนักงานสถิติแห่งชาติของจีน (NBS) ซึ่งเปิดเผยเมื่อวันพุธที่ผ่านมาว่า ดัชนีผู้จัดการฝ่ายจัดซื้อ (PMI) ภาคบริการเดือนก.พ.ขยายตัวที่ระดับ 54.2 ชะลอตัวลงจากระดับของเดือนม.ค.ที่ 54.6